REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/32-15

23. januar 2015. godine

B e o g r a d

Z A P I S N I K

77. SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 23. JANUARA 2015. GODINE

Sednica je počela u 16,15 časova.

Sednicom je predsedavao dr Aleksandar Martinović, predsednik Odbora.

Sednici su prisustvovali članovi Odbora: Veroljub Arsić, Živan Đurišić, zamenik člana Dragana Nikolića, Svetislav Vukmirica, Nenad Nikolić, zamenik člana,Tanja Tomašević Damnjanović, Žarko Mićin, prof. dr Janko Veselinović, Žarko Obradović, Neđo Jovanović, Vojislav Vujić, zamenik člana Petra Petrovića i Mirko Čikiriz.

Sednici nisu prisustvovali članovi Odbora: Katarina Rakić, Biljana Pantić Pilja, Balint Pastor, Vesna Besarović i Vesna Martinović, kao ni njihovi zamenici.

Na predlog predsednika Odbora, jednoglasno (od 11 prisutnih članova Odbora, 11 je glasalo za) je usvojen sledeći

D n e v n i r e d:

1. Razmatranje amandmana na Predlog zakona o prevenciji i dijagnostici genetičkih bolesti, genetički uslovljenih anomalija i retkih bolesti, koji je podneo narodni poslanik prof. dr Dušan Milisavljević.

Prva tačka dnevnog reda. Razmatranje amandmana na Predlog zakona o prevenciji i dijagnostici genetičkih bolesti, genetički uslovljenih anomalija i retkih bolesti, koji je podneo narodni poslanik prof. dr Dušan Milisavljević.

Odbor je u skladu sa članom 164. Poslovnika Narodne skupštine razmotrio amandmane na Predlog zakona o prevenciji i dijagnostici genetičkih bolesti, genetički uslovljenih anomalija i retkih bolesti i smatra da su u skladu sa Ustavom i pravnim sistemom Republike Srbije amandmani:

- na član 14. koji je podneo Odbor za zdravlje i porodicu;

- na član 16. koji je podneo Odbor za zdravlje i porodicu;

- na član 21. koji je podneo Odbor za zdravlje i porodicu;

- na naslov iznad člana 22. i član 22. koji je podneo Odbor za zdravlje i porodicu;

- na član 26. koji je podneo Odbor za zdravlje i porodicu;

- na član 33. koji je podneo Odbor za zdravlje i porodicu.

Odbor je odluku doneo jednoglasno (od 12 prisutnih članova Odbora, 12 je glasalo za).

Za izvestioca Odbora na sednici Narodne skupštine određen je predsednik Odbora.

Sednica je završena u 16,20 časova.

Sastavni deo ovog zapisnika čine stenografske beleške.

SEKRETAR PREDSEDNIK

dr Radoje Cerović dr Aleksandar Martinović